b'\n_START_ARTICLE_\nPaola Koro\xc5\xa1ec\n_START_SECTION_\n\xc5\xbdivljenjepis\n_START_PARAGRAPH_\nLeta 1938 je v Beogradu diplomirala iz umetnostne zgodovine, na ljubljanski filozofski fakulteti pa 1968 doktorirala iz arheologije. Med letoma 1940 in 1945 je bila kustosinja v Zemaljskem muzeju v Sarajevu, od 1947 do 1949 pa v Pokrajinski muzej Ptuj na Ptuju.\n_START_SECTION_\nDelo\n_START_PARAGRAPH_\nPosve\xc4\x8dala se je predvsem staroslovanski arheologiji in vpra\xc5\xa1anjem neolitika. Sodelovala je na izkopavanjih v Sloveniji (Ptuj, Turni\xc5\xa1\xc4\x8de, Ljubljana, Svete Gore pri Bistrici ob Sotli, Ajdovska jama pri Nem\xc5\xa1ki vasi) in po Jugoslaviji (Amzabegovo v Makedoniji, Bogojevo, Bribir, Danilo pri \xc5\xa0ibeniku). Njene osrednje delo je obravnava materialno kulturo Slovanov. Objavila je ve\xc4\x8d kot 80 razprav in 3 knjige: Zgodnjesrednjeve\xc5\xa1ka arheolo\xc5\xa1ka slika karantanskih Slovanov I-II (1979) ter Najdbe s koli\xc5\xa1\xc4\x8darskih naselbin pri Igu na Ljubljanskem barju (1969) in Predistorijska naselba Barutnica kaj Amzibegovo vo Makedonija (1973; obe v soavtorstvu z mo\xc5\xbeem, J. Koro\xc5\xa1cem).'